b'\n_START_ARTICLE_\nErlend Krauser\n_START_SECTION_\nBiografie\n_START_PARAGRAPH_\nErlend Krauser s-a n\xc4\x83scut \xc3\xaentr-o familie muzical\xc4\x83, tat\xc4\x83l fiind muzician profesionist, angajat al Filarmonicii Banatul \xc8\x99i profesor la liceul de muzic\xc4\x83. Mama obi\xc8\x99nuia s\xc4\x83 c\xc3\xa2nte la pian. Are un frate mai mic, basistul Dieter Krauser. Bunica a fost var\xc4\x83 cu actorul Johnny Weissm\xc3\xbcller, interpretul personajului Tarzan._NEWLINE_Elend Krauser a \xc3\xaenceput de la v\xc3\xa2rsta de 5 ani s\xc4\x83 c\xc3\xa2nte la vioar\xc4\x83._NEWLINE_A devenit chitarist al forma\xc8\x9biei Phoenix. _NEWLINE_\xc3\x8en 1977 a p\xc4\x83r\xc4\x83sit Rom\xc3\xa2nia clandestin, \xc3\xaempreun\xc4\x83 cu membri forma\xc8\x9biei, fiind ascuns \xc3\xaentr-una din boxele Marshall ale lui Nicolae Covaci. Liderul forma\xc8\x9biei nu le-a permis s\xc4\x83 \xc3\xae\xc8\x99i contacteze familia \xc3\xaenainte de plecare, pentru a nu periclita planul._NEWLINE_Ajun\xc8\x99i \xc3\xaen Germania, la \xc3\xaenceput au locuit la Osnabr\xc3\xbcck, \xc3\xaentr-o cas\xc4\x83 \xc3\xaenchiriat\xc4\x83. _NEWLINE_Forma\xc8\x9bia era divizat\xc4\x83 asupra direc\xc8\x9biei muzicale pe care s\xc4\x83 o urmeze \xc8\x99i din cauza problemelor financiare, astfel c\xc4\x83 Phoenix (care \xc3\xaen Germania s-au numit Transsylvania Phoenix, din cauz\xc4\x83 c\xc4\x83 alt\xc4\x83 forma\xc8\x9bie deja folosea numele Phoenix) s-a dizolvat \xc8\x99i Krauser a continuat s\xc4\x83 c\xc3\xa2nte cu Josef Kappl \xc8\x99i Ovidiu Lipan, \xc3\xaen forma\xc8\x9bia Madhouse._NEWLINE_Tot \xc3\xaempreun\xc4\x83 cu Josef Kappl, s-a al\xc4\x83turat forma\xc8\x9biei Lake. \xc3\x8en 1980, a \xc3\xaenceput s\xc4\x83 lucreze la Hamburg, unde s-a \xc8\x99i mutat \xc3\xaen urm\xc4\x83torul an._NEWLINE_A mai c\xc3\xa2ntat pentru perioade mai scurte sau mai lungi cu forma\xc8\x9biile Goombay Dance Band, Taco, Ricky Shane \xc8\x99i Putting On The Ritz._NEWLINE_Din 1982 p\xc3\xa2n\xc4\x83 \xc3\xaen 1984 a c\xc3\xa2ntat cu forma\xc8\x9bia hamburghez\xc4\x83 Roter Mund._NEWLINE_\xc3\x8en 1986 Erlend Krauser a conlucrat din nou cu Nicolae Covaci, cei doi \xc3\xaenscen\xc3\xa2nd opereta Evita a lui Andrew Lloyd Webber la teatrul din Osnabr\xc3\xbcck. Conform paginii oficiale a forma\xc8\x9biei, efortul lor a fost \xc3\xaencununat de un succes nea\xc8\x99teptat de mare._NEWLINE_\xc3\x8en 1991, Krauser a lansat albumul Flight Of The Phoenix, la casa de discuri. Pe l\xc3\xa2ng\xc4\x83 compozi\xc8\x9biile lui Krauser, albumul con\xc8\x9binea \xc8\x99i dou\xc4\x83 cover-uri, dup\xc4\x83 Strawberry Fields Forever (The Beatles) \xc8\x99i Riders on the Storm (The Doors). Recenzentul Alex Ferguson de la AllMusic a l\xc4\x83udat tehnica interpretativ\xc4\x83 a lui Krauser, descriindu-l a fi la confluen\xc8\x9ba unor Pat Metheny, Wes Montgomery \xc8\x99i George Benson, \xc3\xaen ciuda produc\xc8\x9biei rigide, mecanice \xc8\x99i reci, care era dezavantajat\xc4\x83 de lipsa unei forma\xc8\x9bii de studio. \xc3\x8en afar\xc4\x83 de tobo\xc8\x99arul Stephan \xe2\x80\x9eStoppel\xe2\x80\x9d Eggert, acompaniamentele au fost \xc3\xaenregistrate de Krauser, care a folosit din cu prec\xc4\x83dere sintetizatoare, \xc3\xaen \xc3\xaencercarea de a da albumului un aer New Age._NEWLINE_Este membru al forma\xc8\x9biei James Last Orchestra din 1992.'